CELEX: 62011CO0114
Language: lv
Date: 2012-04-27
Title: Tiesas (septītā palāta) 2012. gada 27. aprīļa rīkojums.#Lūgums sniegt prejudiciālu nolēmumu – Hoge Raad der Nederlanden – EKL 18. un 39. panta (tagad – LESD 21. un 45. pants) interpretācija – Valsts tiesiskais regulējums, atbilstoši kuram, uzsākot transportlīdzekļa lietošanu valsts ceļu satiksmē, tiek piemērots reģistrācijas nodoklis – Personas, kura ir pārcēlusies no citas dalībvalsts, kurai ir tās pilsonība un kura pastāvīgi izmanto tajā reģistrētu un pārcelšanās mantā iekļautu transportlīdzekli privātām un darba vajadzībām, kas iekļauj braucienus darba vajadzībām uz šo citu dalībvalsti, aplikšana ar nodokli.#EKL 18. un 39. pants – Mehāniskie transportlīdzekļi – Tāda privātā mehāniskā transportlīdzekļa izmantošana vienā dalībvalstī, kas ir reģistrēts citā dalībvalstī – Šī transportlīdzekļa aplikšana ar nodokli pirmajā dalībvalstī, uzsākot tā lietošanu valsts ceļu satiksmē – Pārceļoties uz pirmo dalībvalsti, līdzpaņemts transportlīdzeklis, kurš tiek izmantots gan privātām vajadzībām, gan nokļūšanai darba vietā otrajā dalībvalstī.#Lieta C‑114/11.

Tiesas (septītā palāta) 2012. gada 27. aprīļa rīkojums – Notermans/Boddenberg
      (lieta C‑114/11)
      EKL 18. un 39. pants – Mehāniskie transportlīdzekļi – Tāda privātā mehāniskā transportlīdzekļa izmantošana vienā dalībvalstī, kas ir reģistrēts citā dalībvalstī – Šī transportlīdzekļa aplikšana ar nodokli pirmajā dalībvalstī, uzsākot tā lietošanu valsts ceļu satiksmē – Pārceļoties uz pirmo dalībvalsti, līdzpaņemts transportlīdzeklis, kurš tiek izmantots gan privātām vajadzībām, gan nokļūšanai
         darba vietā otrajā dalībvalstī
      
      Personu brīva pārvietošanās – Darba ņēmēji – Vienlīdzīga attieksme – Darba ņēmējs, kas ir nodarbināts vienā dalībvalstī un ir pārcēlis savu dzīvesvietu uz citu dalībvalsti (EKL 39. pants) (sal.
         ar 33. punktu un rezolutīvo daļu)
      
      Priekšmets
      
         
               Lūgums sniegt prejudiciālu nolēmumu – Hoge Raad der Nederlanden – EKL 18. un 39. panta (tagad – LESD 21. un 45. pants) interpretācija –
                  Valsts tiesiskais regulējums, atbilstoši kuram, uzsākot transportlīdzekļa lietošanu valsts ceļu satiksmē, tiek piemērots reģistrācijas
                  nodoklis – Personas, kura ir pārcēlusies no citas dalībvalsts, kurai ir tās pilsonība un kura pastāvīgi izmanto tajā reģistrētu
                  un pārcelšanās mantā iekļautu transportlīdzekli privātām un darba vajadzībām, kas iekļauj braucienus darba vajadzībām uz šo
                  citu dalībvalsti, aplikšana ar nodokli
               
            Rezolutīvā daļa:
      EKL 39. pants ir jāinterpretē tādējādi, ka tas pieļauj tādu dalībvalsts tiesisko regulējumu, saskaņā ar kuru šīs dalībvalsts
         rezidentiem, kuri ir pārcēlušies uz dzīvi no citas dalībvalsts un paņēmuši līdzi transportlīdzekli, kas ir reģistrēts šajā
         pēdējā minētajā dalībvalstī, uzsākot šī transportlīdzekļa lietošanu valsts ceļu satiksmē, ir jāmaksā nodoklis, kas parasti
         ir maksājams, reģistrējot transportlīdzekli pirmajā dalībvalstī, ja šis transportlīdzeklis galvenokārt tiek pastāvīgi izmantots
         šīs pirmās dalībvalsts teritorijā, pat tad, ja šī izmantošana ietver minēto rezidentu nokļūšanu uz viņu darba vietām otrajā
         dalībvalstī.